OpenLLM-France/wikimedia huggingface dataset:
# Sacrilegi

Sacrilegi és un acte o discurs que representa una falta de respecte per aquells objectes, persones o símbols que altres consideren sagrats. S'anomena sacríleg a qui el comet, i si el seu acte constitueix un crim deliberat contra un objecte sagrat, se sol parlar de profanació.
# Bassa del Mas Faig

La bassa del Mas Faig és un petit estanyol d'inundació temporal que ocupa poc més de dues hectàrees al municipi de Cantallops, a la vora del Mas Petit de Bell-lloc. La bassa del Mas Faig, igual que el proper estany de les Moles, acull comunitats vegetals i espècies molt rares a Catalunya.
Pel que fa a la vegetació, destaca la presència de creixenars amb glicèria i de jonqueres terofítiques d'isoets, així com de jonqueres acidòfiles montanes (Juncion acutiflori).
S'hi ha identificat, els següents hàbitats d'interès comunitari:
* 3170 Basses i tolls temporers mediterranis,
* 3120 Aigües estagnants oligotròfiques molt poc mineralitzades, amb Isoetes spp., en terrenys generalment arenosos de la Mediterrània occidental,
* 3130 Aigües estagnants, poc o molt mesotròfiques, amb vegetació de les classes Littorelletea uniflorae i/o IsoetoNanojuncetea
* 6510 Prats de dall de terra baixa i de la muntanya mitjana (Arrhenatherion).
Entre les espècies vegetals que es localitzen en aquesta zona destaca la crucífera Cardamine parviflora i els pteridòfits Isoetes setacea o Marsilea strigosa.
La sega i la pastura, així com els recs de drenatge existents, han afavorit la implantació a la zona de prats de dall, també hàbitats d'interès comunitari però menys rars en el conjunt de Catalunya, així com de gespes calcigades de menor especificitat ecològica.
Els principals factors que afecten negativament l'espai són l'ús ramader i la presència de rases de drenatge obertes fa temps.
La bassa del Mas Faig està inclosa dins l'espai de la Xarxa Natura 2000 ES5120009 "Basses de l'Albera".

## Referències

* 1 2 3 4 5 6 7 «Bassa del Mas Faig». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 4 juny 2014].
# 26a edició dels Premis Sant Jordi de Cinematografia

La 26a edició dels Premis Sant Jordi de Cinematografia va tenir lloc el 23 d'abril de 1982, patrocinada per Ràdio Nacional d'Espanya. Els premis es van donar a conèixer el dia 2 d'abril després d'una de les deliberacions més llargues del jurat del premi.
La cerimònia d'entrega es va dur a terme al Saló de la Verge de Montserrat del Palau de la Generalitat de Catalunya i els guardons foren entregats en persona pel president de la Generalitat de Catalunya Jordi Pujol i Soley davant la presència del director de Radio Nacional de España a Catalunya Josep Lluís Surroca i Pratdesaba. En acabar la cerimònia es va retre homenatge al crític i il·lusionista Antonio de Armenteras.

## Premis Sant Jordi

| Categoria | Premiat | Labor premiada |
| Millor pel·lícula espanyola | Maravillas | Pel·lícula |
| Millor pel·lícula estrangera | Atlantic City | Louis Malle |
| Millor interpretació espanyola | Assumpta Serna | Dulces horas Vecinos |
| Millor interpretació estrangera | Romy Schneider | Fantasma d'amore Ludwig La Mort en direct |
| Millor pel·lícula infantil | Brontosaurus | Věra Plívová-Šimková |
| Millor curtmetratge espanyol | Alfonso Sánchez | José Luis Garci |
| Millor curtmetratge estranger | Desert | - |
| Premi Especial del Jurat | Ángel Zúñiga Izquierdo | - |

## Referències

* ↑ Un fallo con muchos aciertos La Vanguardia, 3 d'abril de 1982
* ↑ Pujol entregó los Sant Jordi, La Vanguardia, 24 d'abril de 1980

## Vegeu també

* Fotogramas de Plata 1981
* Medalles del Cercle d'Escriptors Cinematogràfics de 1981
* I Premis de Cinematografia de la Generalitat de Catalunya

## Enllaços externs

* Premis Sant Jordi 1982 a IMDB
# Corneli Ceteg

Els Corneli Ceteg (llatí: Cornelii Cethegi) foren una família patrícia de la gens Cornèlia. La família és coneguda ja de ben antic. El nom derivaria d'una antiga manera d'utilitzar els braços nus: Lucà es refereix a un membre d'aquesta família dient: exsertique manus vesana Cethegi ('i aixecant les mans embogides de Ceteg').
Personatges destacats foren:
* Marc Corneli Ceteg, cònsol el 204 aC.
* Gai Corneli Ceteg, cònsol el 197 aC.
* Publi Corneli Ceteg, cònsol el 181 aC.
* Publi Corneli Ceteg, pretor el 184 aC.
* Marc Corneli Ceteg, cònsol el 160 aC.
* Luci Corneli Ceteg, polític del segle ii aC.
* Publi Corneli Ceteg, polític romà proscrit per Sul·la el 88 aC.
* Gai Corneli Ceteg, participant en la conjuració de Catilina el 63 aC.
* Servi Corneli Ceteg, cònsol el 24 dC.

## Referències

* ↑ Alberich, Joan; Ros, Montserrat. La transcripció dels noms propis grecs i llatins. Barcelona: Enciclopèdia Catalana, 1993. ISBN 8477392250. §160.
* ↑ Alberich, Joan; André, Avel·lí; Blay, Maite; Borràs, Joana; Romero, Carmen. Diccionari Llatí-Català de noms propis. Barcelona: Columna, 1994.
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 675.
# Ctenomys rionegrensis

Ctenomys rionegrensis és una espècie de mamífer rosegador de la família dels ctenòmids. Viu a la zona fronterera entre l'Argentina i l'Uruguai. El seu hàbitat natural són les dunes, que representen menys d'una desena part de la seva distribució. Està amenaçat per la transformació del seu hàbitat en plantacions de pins i eucaliptus.

## Referències

* ↑ Bidau, C.; Lessa, E.; Ojeda, R. Ctenomys rionegrensis. UICN 2008. Llista Vermella d'espècies amenaçades de la UICN, edició 2008, consultada el 4 febrer 2015.
# Cílix

«Cílix» té aquests significats:
* Cílix (heroi grec)fill d'Agenor i de Telefaassa, epònim de la Cilícia
* Cílix (ceràmica), copa per a beure vi, amb un cos relativament poc profund i ample, aixecat sobre un peu i amb dues nanses disposades simètricament
# La Cueva de Roa

La Cueva de Roa és un municipi de la província de Burgos a la comunitat autònoma de Castella i Lleó. Forma part de la comarca de Ribera del Duero.

## Demografia

Evolució demogràfica :
| 1991 | 1996 | 2001 | 2004 |
| 150 | 122 | 109 | 109 |
# Círculo de Lectores

Círculo de Lectores fou una empresa editorial en llengua castellana creada a Barcelona el 1962, pertanyent al Grup Planeta des del 2014, que funcionava com a club de llibres, amb socis que en rebien el catàleg de novetats i els podien adquirir per correspondència o en visites particulars dels agents del club. Cap a finals de la dècada del 1990 la companyia va arribar a tenir més d'un milió i mig de socis que rebien mensualment la revista del club, la qual més endavant va passar a tenir periodicitat bimensual; el 2010 posseïa una xarxa de més de 5.000 agents repartits por tot l'estat espanyol.
El 1989 va crear la marca Cercle de Lectors per al mercat en llengua catalana, que comptava amb més de 50.000 socis, i el 1994 Círculo del Arte, per a la difusió d'obra gràfica contemporània. Aquell any mateix es va fundar també l'editorial Galaxia Gutenberg, per poder comercialitzar al mercat les edicions publicades en exclusiva per Círculo de Lectores.
Una de les col·leccions que va publicar com a editorial, «Obras Completas de Círculo de Lectores», és una referència literària en llengua castellana, comparable a la col·lecció francesa de la Bibliothèque de la Pléiade.
El 2010, el Grup Planeta va adquirir al grup alemany Bertelsmann, propietari de Círculo de Lectores, el 50 % de la societat i el 2014 en va aconseguir el control total.
El 7 de novembre del 2019, Planeta va anunciar el tancament de la xarxa comercial, la pàgina web i tots els canals de venda de Círculo de Lectores i, a més, en va cedir l'arxiu a la Biblioteca Nacional d'Espanya, la qual es va quedar els exemplars que encara no tenia en dipòsit.

## Vegeu també

* Bertelsmann
* Grupo Planeta
* Galaxia Gutenberg

## Referències

* 1 2 «Círculo de Lectores: La comunitat de lectors més gran d'Espanya». Planeta. Arxivat de l'original el 2021-09-09. [Consulta: 9 setembre 2021].
* ↑ «El Grupo Planeta adquiere Círculo de Lectores» (en castellà). El Cultural, 30-06-2014 [Consulta: 9 setembre 2021].
* 1 2 3 «Planeta cierra Círculo de Lectores cinco años después de hacerse con el control total» (en castellà). El Correo, 07-11-2019 [Consulta: 9 setembre 2021].
* ↑ Jimeno Revilla, Raquel «Semblanza de Círculo de Lectores» (PDF) (en castellà). Cervantes Virtual [Consulta: 9 setembre 2021].
* ↑ Ruiz Mantilla, Jesús «Planeta destruye su colección de Obras Completas de Círculo de Lectores» (en castellà). El País, 30-11-2019. ISSN: 1134-6582 [Consulta: 9 setembre 2021].
* ↑ «Planeta compra el 100% de Círculo de Lectores al grupo Bertelsmann» (en castellà). El País, 30-06-2014. ISSN: 1134-6582 [Consulta: 9 setembre 2021].
* ↑ Morales, Manuel «La Biblioteca Nacional y Planeta acuerdan la donación del archivo de Círculo de Lectores» (en castellà). El País, 13-12-2019. ISSN: 1134-6582 [Consulta: 9 setembre 2021].

## Enllaços externs

* Adiós al modelo, insostenible, del Círculo de Lectores (castellà)
* Planeta destruye su colección de Obras Completas de Círculo de Lectores (El País) (castellà)
# Barraca de l'Eucaliptus

La Barraca de l'Eucaliptus és una barraca del municipi d'Amposta (Montsià) inclosa en l'Inventari del Patrimoni Arquitectònic de Catalunya.

## Descripció

És un edifici aïllat, al costat del desguàs del port. Té una planta rectangular, amb una alçada aproximada de 2,5 m. Les parets estan fetes amb canya, boga, sorra, sac al damunt, i arrebossades i emblanquinades després per donar-hi consistència. El sostre té una carena reforçada feta de canya i fang. La porta es troba en un flanc, no gaire centrada, amb una finestra a cada costat. El fumeral, fet d'obra, sobresurt del mur, i es troba a la part posterior de la barraca.

## Història

Es tracta d'un edifici preparat com a habitatge. De tipologia constructiva tradicional està relacionat amb un tipus d'edificació més estès al País Valencià. El tipus arquitectònic de la barraca prové, possiblement, del món ibèric, si bé fins al s. XV no n'apareix documentació gràfica (retrat de Santa Rosa atribuït al Mestre de Cabanes).
Aquestes edificacions s'emmarquen dins la mena d'habitatge dispers rural del mediterrani que té unes característiques ben definides: planta baixa, dissociació de l'espai domèstic (interior: lloc de refugi/exterior: treball), no cohabitació amb les bèsties de treball. La seva evolució ve donada per la solució constructiva de murs i cobertes, i per l'estructuració interna.

## Referències

* 1 2 3 4 5 6 7 «Barraca de l'Eucaliptus». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 desembre 2015].

## Enllaços externs

* «Barraca de l'Eucaliptus». Mapa de recursos culturals. Diputació de Tarragona.
# 1209
## Esdeveniments

* Comença la Croada contra el catarisme.
* Fundació dels franciscans.
* Gengis Khan conquereix les terres turques.

## Naixements

* Adelaida de Borgonya, comtessa Palatina de Borgonya entre 1248 i 1279 (m. 1279).
* Bettisia Gozzadini, jurista i professora a la Universitat de Bolonya (m. 1261).
* 5 de gener - Winchester (Anglaterra): Ricard de Cornualla, fill de Joan sense terra (m. 1272).

## Necrològiques

* 10 de novembre - Carcassona, Vesomtat de Carcassonaː Ramon Roger Trencavell, vescomte de Carcassona i Rasés (n. 1185).
* Gandja: Nizami Gandjawi, poeta, escriptor i pensador persa.

## Referències

* ↑ Bonafede, Carolina. Cenni biografici e ritratti d'insigni donne bolognesi (en italià). Bolonya: Sassi, 1845.
* ↑ Weis, 1992, p. 232.
* ↑ «RAYMOND ROGER de Béziers» (en anglès). Foundation for Medieval Genealogy. [Consulta: 21 gener 2021].

## Bibliografia

* Weis, Frederick Lewis. Ancestral Roots of Certain American Colonists who Came to America Before 1700: The Lineage of Alfred the Great, Charlemagne, Malcolm of Scotland, Robert the Strong, and Some of Their Descendants (en anglès). Londres: Genealogical Publishing Com, 1992. ISBN 9780806313672.
# Cookin Soul

Cookin Soul és un productor musical, beatmaker i DJ de rap procedent de la ciutat de València també conegut amb el nom de Big Size, tot i que en els seus orígens Cookin Soul era un col·lectiu artístic format també per Milton i Zock. És conegut per les seves produccions en nombrosos temes de MC i grups de rap internacionals, així com per la publicació d'un gran nombre de mixtapes i àlbums.
Cookin Soul ha produït temes per a La Mala Rodríguez, Nicki Minaj, Sean Paul, Travis Barker, Juaninacka, Nach, Rapsusklei, Tote King, Cruz Cafuné, Yung Beef, Duo Kie, Zatu, The Game, Mac Miller, Nicki Minaj, Mucho Muchacho, Fyahbwoy, Drake, Kanye West o Gucci Mane, i ha participat en més de cent àlbums i mixtapes a tot el món, a més d'aparicions a l'MTV, VH1, TVE i la revista XXL. Ha realitzat remescles barrejant a capellas de Jay-Z o The Notorious B.I.G. amb artistes diversos com Elvis Presley, Oasis, El Fary, Manolo Escobar, Nino Bravo o Coldplay.

## Referències

* ↑ Willings, Sam. «Limitations make music production fun. If you want to get good at something, you have to love it» (en anglès britànic). MusicTech, 23-12-2021. [Consulta: 12 juny 2024].
* ↑ «Cookin Soul: La crema del Beatmaking español» (en espanyol de Mèxic), 06-05-2020. [Consulta: 12 juny 2024].
* ↑ «LOS INGREDIENTES PRINCIPALES DE COOKIN' SOUL.», 17-04-2016. [Consulta: 12 juny 2024].
* ↑ «Los españoles Cookin'Soul producen temas para estrellas del 'rap' de EE UU» (en español), 01-03-2009. Arxivat de l'original el 2021-03-02. [Consulta: 20 juny 2021].
* ↑ «Hyperlevel - La leyenda Cookin Soul» (en castellà). Radio 3, 08-04-2024. [Consulta: 12 juny 2024].
* ↑ «JUNTE LEGENDARIO: YUNG BEEF, CRUZ CAFUNÉ Y COOKIN SOUL "LOS PAPASITOS" | OnlyCBDFans» (en castellà), 13-03-2024. [Consulta: 12 juny 2024].
* ↑ «Clubbingspain artistas Cookin'Soul» (en español), 20-06-2021. Arxivat de l'original el 2020-10-24. [Consulta: 20 juny 2021].
# Coturnicops

Coturnicops és un gènere d'ocells de la família dels ràl·lids (Rallidae) que habita zones humides de Sibèria i Manxúria en Euràsia, i ambdues Amèriques.

## Llista d'espècies

Aquest gènere ha estat classificat en 3 espècies vives:
* rasclet de Swinhoe (Coturnicops exquisitus).
* rasclet de Darwin (Coturnicops notatus).
* rasclet groguenc (Coturnicops noveboracensis).

## Referències

* ↑ El gènere Coturnicops a TAXONOMICON Rev. 13-10-2010 (anglès)
# Colibrí maragda de Panamà

El colibrí maragda de Panamà (Chlorostilbon assimilis) és una espècie d'ocell de la família dels troquílids (Trochilidae) que habita zones forestals del sud-oest de Costa Rica i Panamà.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# La Cuina

La Cuina és un quadre pintat per David Teniers el Jove el 1646 que actualment es conserva al Museu de l'Ermitage, tot i que és propietat de la Walpole collection. És una de les seves obres més destacades, on demostra les seves habilitats per pintar obres costumistes amb grans habilitats tècniques, incloent elements alegòrics.

## Descripció

L'obra és una barreja d'una obra costumista amb elements alegòrics, on es poden veure representats els 4 elements: foc (la xemeneia i el braser), aigua (els peixos), aire (les aus) i terra (les fruites). A sobre del la xemeneia es pot veure un detall d'un retrat enganxat a la paret, estratègia que sovint fa servir l'artista per datar i signar les seves obres. També es pot veure un autoretrat, ja que el personatge que fa de falconer és el mateix Teniers. Es creu que Teniers va fer servir eines com la càmera obscura per poder realitzar elements hiperdetallats com el peix que hi ha penjant del sostre.

## Referències

* 1 2 Armengol, Montse «Una cuina monumental» (paper). Sàpiens. Sàpiens Publicacions [Barcelona], núm.140, 01-03-2014, p.18. ISSN: 1695-2014.
# 121

    Aquesta pàgina és per a l'any. Per al nombre, vegeu cent vint-i-u.

## Esdeveniments
### Resta del món

* Construcció del Temple de Venus i Roma.

## Naixements
### Resta del món

* 26 d'abril: Emperador romà Marc Aureli (m. 180).

## Referències

* ↑ «Marco Aurèlio nell'Enciclopedia Treccani» (en italià). Arxivat de l'original el 2020-05-19. [Consulta: 18 abril 2020].
# Convexitat d'un bo

La convexitat d'un bo és una mesura de la sensibilitat de la duració d'un bo davant la variació dels tipus d'interès. En general, com més alta sigui la convexitat d'un bo, més sensible serà el preu del bo davant reduccions del tipus d'interès, mentre que ho serà en menor proporció als increments. Per tant, davant dos bons iguals, un inversor preferirà aquell bo de major convexitat.

## Càlcul de la convexitat

La duració d'un bo és un mesura linear o primera derivada de com varia el preu d'un bon respecte als canvis en els tipus d'interès. A mesura que els tipus d'interès canvien, el preu del bo no canvia linealment, sinó que canviarà formant una funció corba respecte als tipus d'interès. Quan més convexa sigui la corba, més inacurada serà l'aproximació a les variacions en el preu del bo que ofereix la duració. Per aquesta raó es calcula la convexitat del bo, que és una mesura de la curvatura o segona derivada de com canvia el preu d'un bo respecte del tipus d'interès.

## Enllaços externs

* The Investment Fund For Foundations explains the dangers of buying high-negative-convexity bonds Arxivat 2005-02-10 a Wayback Machine.
* Investopedia convexity explanation
* Bond Yield Duration and Convexity Calculator Arxivat 2011-07-11 a Wayback Machine. Financial Technology Laboratories
* Real time Bond Price, Duration, and Convexity Calculator: Arxivat 2011-07-18 a Wayback Machine.
# Duceci

Duceci (en llatí Ducetius, en grec antic Δουκέτιος) fou rei dels sículs, una tribu nativa de l'interior de Sicília. Diodor de Sicília li dona el títol de rei, i diu que va tenir una descendència il·lustre.
Després de l'expulsió de la família de Geló I de Siracusa, Duceci va unificar les tribus dels sículs en una nació i va lluitar contra Càtana (actual Catània) d'on va expulsar els colons enviats a la ciutat per Hieró I de Siracusa, que llavors es van establir a Inessa a la que van reanomenar Etna, ciutat que també va ser ocupada després per Duceci.
Va fundar una nova capital dels sículs que va anomenar Palica a la plana propera a Menes per tal d'unificar l'exercici de la seva política. Va organitzar un atac a una ciutat pròxima a Acragant, que va provocar la guerra d'aquesta ciutat i de Siracusa, que junts el van derrotar en una gran batalla. Els seus seguidors es van dispersar.
Duceci, en veure's abandonat i amb por que el traïssin, es va entregar als siracusans com a suplicant i demanant gràcia. No el van matar, i el van enviar exiliat a Corint. Allí al cap d'un temps va reunir un bon nombre de colons i amb ells va tornar a Sicília i va fundar la ciutat de Calacte al nord de l'illa. Preparava altra vegada unir totes les ciutats i tribus dels sículs, però abans d'aconseguir-ho es va morir, segurament l'any 440 aC.

## Referències

* ↑ Ducetius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1090
# Rubiá

Rubiá és un municipi de la Província d'Ourense a Galícia. Pertany a la Comarca de Valdeorras.
Evolució demogràfica :
| 1900 | 1930 | 1950 | 1981 | 2004 |
| 3.738 | 4.164 | 4.220 | 3.049 | 1.685 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* O Barrio de Cascallá (Nosa. Sra. da Asunción)
* Biobra (San Miguel)
* Covas (San Salvador)
* Oulego (San Miguel)
* Pardollán (Santo Estevo)
* O Porto (San Cristovo)
* Quereño (San Cristovo)
* O Robledo da Lastra (Nosa Sra. da Concepción)
* Rubiá (Santa Mariña)
* A Veiga de Cascallá (Santa Cruz)
# Banc de fuster

Un banc de fuster és una combinació d'un caragol de banc i un banc de treball, utilitzat per a la talla de fusta. Entre els usos típics del banc de fuster hi ha conformar un perfil rodó sobre un tros de fusta que inicialment és quadrangular, com ara una pota per a una cadira o per preparar una peça per al torn. Se'ls utilitza en tasques de boteria i arqueria.
Generalment s'utilitza el banc de fuster per preparar una peça de fusta abans de muntar-la en un torn, per obtenir un tros de fusta amb una forma aproximadament arrodonida.
Tal com suggereix la paraula "banc", la persona se senti a cavall de banc. La trava és activada per la persona empenyent amb els seus peus sobre una barra a la part baixa. Aquesta trava manté fixa a la fusta mentre es la treballa amb per exemple un bastren o argallera.

## Referències

* ↑ Fabricating and Installing Side-Lap Roof Shingles in Eastern Pennsylvania by James Houston and John N. Fugelso «Còpia arxivada». Arxivat de l'original el 2017-08-22. [Consulta: 22 gener 2021].
* ↑ Abbott, Mike. Green woodwork. Guild of Master Craftsman, 1998. ISBN 0-946819-18-1.
* ↑ Langsner, Drew. Green woodworking. Lark books, 1996. ISBN 0-937274-82-8.
* ↑ Landis, Scott. The Workbench Book. Taunton Press, 1987. ISBN 0-918804-76-0.

## Vegeu també

* Mordassa

## Enllaços externs

* Different Shave Horse - The Clydesdale
* Planos para construir un banco de carpintero
# La Llorençada

La Llorençada és el nom que rebé un aixecament carlí que es produí a Manacor (Mallorca) la vigília de Sant Llorenç, el 9 d'agost de 1835. Aquests fets també són coneguts com el Rebombori o el Renou.
Els antecedents d'aquest aixecament es troben en els esdeveniments succeïts el 24 de juliol, quan les cases de 24 liberals manacorins aparegueren embrutades i signades amb creus. Per aquest fet foren detenguts alguns carlins de la ciutat. La nit del 9 d'agost, els conjurats carlins es reuniren a l'Hort d'en Fullana, alliberaren els presos i constituïren una junta integrada per Martí Bonet, Josep Botelles, Joan Cerdà Carrió, Francesc Fàbregues, Jaume Jaume, Francesc Mas i Bartomeu Riera. En aquest estat de coses el pretendent Carles va ser proclamat rei a Manacor, amb el nom de Carles V, i foren detenguts alguns liberals manacorins.
L'endemà, sortiren de Palma forces integrades per les companyies de granaders i caçadors de les milícies provincials, manades pel tinent coronel Joan Ramos de Montes. Aquestes forces aconseguiren dominar sense dificultats l'aixecament el dia 11. Immediatament s'inicià la persecució contra els sublevats, un dels quals fou condemnat a mort. Encara que durant el procés s'intentà relacionar aquests fets amb un alçament carlí general a l'illa, aquest punt no ha pogut ser confirmat.

## Referències

* ↑ «Llorençada, sa». A: Dolç i Dolç, Miquel (coord.). Gran Enciclopèdia de Mallorca. Volum 8. Palma: Promomallorca, p. 14-15. ISBN 84-8661702-2.

## Bibliografia

* Gabriel Fuster i Forteza Un Alzamiento Carlista en Mallorca. Tip. Rosselló: Manacor, 1945.
# 1219
## Esdeveniments

* Primavera, Basièja (Comtat de Tolosa)ː Batalla de Basièja, on les forces aliades dels comptes Ramon VII de Tolosa, Bernat IV de Comenge i Ramon Roger de Foix van vèncer un contingent de tropes croades capitanejades pel noble francès Foucault de Berzy.
* Dinamarca crea una bandera nacional, la més antiga d'Europa.
* Introducció del catolicisme a Egipte.

## Necrològiques

* 13 de febrer - Japó: Minamoto no Sanetomo, vuitè shogun

## Referències

* ↑ Aries, Lucien. 13. Bataille de Baziège de 1219: Données nouvelles sur le cadre de la bataille (en anglès). 5. Turnhout: Brepols Publishers, 2018-01, p. 249–262. DOI 10.1484/m.outremer-eb.5.114247. ISBN 978-2-503-56781-5.
* ↑ Hulme, F. Edward. The Flags of the World: Their History, Blazonry, and Associations (en anglès). DigiCat, 2022-08-01.
* ↑ Runciman, Steven. A History of the Crusades (en anglès). CUP Archive, 1987-12-03, p. 134-135. ISBN 978-0-521-34772-3.